CELEX: 62010TN0073
Language: sk
Date: 2010-02-17 00:00:00
Title: Vec T-73/10 P: Odvolanie podané 17. februára 2010 : Apostolov proti rozsudku Súdu pre verejnú službu z  15. decembra 2009 vo veci F-8/09, Apostolov/Komisia

17.4.2010   
            
            
               SK
            
            
               Úradný vestník Európskej únie
            
            
               C 100/63
            
         Odvolanie podané 17. februára 2010: Apostolov proti rozsudku Súdu pre verejnú službu z 15. decembra 2009 vo veci F-8/09, Apostolov/Komisia
   (Vec T-73/10 P)
   2010/C 100/93
   Jazyk konania: angličtina
   
      Účastníci konania
   
   
      Odvolateľ: Svetoslav Apostolov (Saarwellingen, Nemecko) (v zastúpení: D. Schneider-Addae-Mensah, advokát)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               zrušiť uznesenie Súdu pre verejnú službu Európskej únie (prvá komora) z 15. decembra 2009 vo veci F-8/09,
            
         
               —
            
            
               zrušiť rozhodnutie Európskej komisie obsiahnuté v liste z 23. októbra 2008,
            
         
               —
            
            
               nariadiť Európskej komisii a jej špecializovaným útvarom, najmä Európsky úrad pre výber pracovníkov, aby uznali za správne odpovede žalobcu na otázky na otázky 9, 30 a 32 testu schopností zo 14. decembra 2007,
            
         
               —
            
            
               subsidiárne, umožniť žalobcovi opätovne absolvovať test schopností,
            
         
               —
            
            
               subsidiárne k druhému, tretiemu a štvrtému vyššie uvedenému návrhu, vrátiť túto vec Súdu pre verejnú službu,
            
         
               —
            
            
               zaviazať Európsku komisiu na náhradu trov tohto konania a konania pred Súdom pre verejnú službu.
            
         
      Odvolacie dôvody a hlavné tvrdenia
   
   Týmto odvolaním sa odvolateľ domáha zrušenia uznesenia Súdu pre verejnú službu Európskej únie (SVSEÚ) z 15. decembra 2009 vo veci F-8/09, Apostolov/Komisia, ktorým SVSEÚ zamietol ako neprípustnú žalobu, ktorou sa žalobca domáhal zrušenia rozhodnutia Komisie z 21. októbra 2008, ktorým bola zamietnutá jeho sťažnosť proti rozhodnutiu, ktorým Európsky úrad pre výber pracovníkov (EPSO) zamietol jeho sťažnosť proti rozhodnutiu z 25. apríla 2008, ktorým mu bolo oznámené, že známky, ktoré získal v rámci otvoreného výberového konania EPSO/CAST27/4/07, neboli dostatočné na to, aby bol zaradený na zoznam spôsobilých uchádzačov.
   Na podporu svojho odvolania odvolateľ predovšetkým uvádza, že došlo k nejasnostiam, pokiaľ ide o lehotu na podanie jeho žaloby, a že teda došlo k ospravedlniteľnému omylu, v dôsledku ktorého je žaloba, ktorú odvolateľ podal na SPVSEÚ 9. júla 2009, prípustná.
   Odvolateľ tiež tvrdí, že EPSO sa dopustil zjavne nesprávneho posúdenia niektorých odpovedí poskytnutých odvolateľom v rámci výberových testov súvisiacich s otvoreným výberovým konaním EPSO/CAST27/4/07. Odvolateľ ďalej tvrdí, že EPSO zvolil na zabezpečenie riadneho výberového konania úplne nesprávny postup testovania uchádzačov.